Η Γυμνή Γκέισα

Η Γυμνή Γκέισα (Πρωτότυπος τίτλος: House of Bamboo) είναι ένα έγχρωμο φιλμ νουάρ Αμερικανικής παραγωγής του 1955 σε σκηνοθεσία Σάμιουελ Φούλερ και σενάριο των Φούλερ και Χάρι Κλίνερ. Πρωταγωνιστούν οι Ρόμπερτ Στακ, Ρόμπερτ Ράιαν και η Σίρλεϊ Γιαμαγκούτσι.

Η ταινία αποτελεί ριμέικ της ταινίας του 1948 Δρόμος Χωρίς Όνομα (The Street With No Name), χρησιμοποιώντας τον ίδιο σεναριογράφο (Χάρι Κλίνερ) και τον ίδιο διευθυντή φωτογραφίας (Τζόζεφ Μακ Ντοναλντ).

Πλοκή       
Η Ιαπωνική αστυνομία σε συνεργασία με τη Αμερικάνικη στρατιωτική αστυνομία προσπαθούν να εξαρθρώσουν μιά συμμορία Αμερικανών που δραστηριοποιείται στο Τόκιο, αφού προηγουμένος η συμμορία έχει ληστέψει ένα τραίνο που μεταφέρει όπλα και σκοτώνει όλους τους φρουρούς μεταξύ αυτών και έναν Αμερικανό λοχία.
 
Πέντε εβδομάδες αργότερα, βρίσκεται σοβαρά τραυματισμένος σε ένα νοσοκομείο του Τόκιο ένας από τους ληστές, ονόματι Γουέμπερ. Ο Γοέμπερ ανακρίνεται από τους στρατιωτικούς και αστυνομικούς ανακριτές, αλλά αρνείται να εμπλέξει τους συνεργούς του, αλλά αποκαλύπτει, ωστόσο, ότι είναι κρυφά παντρεμένος με μια Γιαπωνέζα που ονομάζεται Μαρίκο. Η αστυνομία ανακαλύπτει μεταξύ των πραγμάτων του Γουέμπερ μια επιστολή από έναν Αμερικανό που ονομάζεται Έντι Σπάνιερ, ο οποίος είναι πρώην κατάδικος και φίλος του τραυματία. Τρεις εβδομάδες αργότερα, ο Σπάνιερ φτάνει στο Τόκιο και έρχεται σε επαφή με την Μαρίκο, κερδίζοντας την εμπιστοσύνη της με μια φωτογραφία του που τραβήχτηκε μαζί με τον Γουέμπερ. 

Αργότερα, ο Σπάνιερ πηγαίνει σε ένα καταστήμα, προσπαθώντας να πουλήσει "προστασία" στον ιδιοκτήτη του. Αλλά όταν προσπαθεί να το ξανακάνει σε ένα άλλο καταστήμα, χτυπιέται από μια ομάδα Αμερικανών με επικεφαλής τον εκβιαστή Σάντυ Ντόσον, ο οποίος είναι τόσο ενθουσιασμένος με το θράσος του Σπάνιερ που αργότερα μεριμνά για να ενταχθεί στη συμμορία του, που αποτελείται από πρώην Αμερικανούς στρατιώτες που έχουν αποβληθεί από τον στρατό. 

Αφού γίνεται δεκτός στη συμμορία, ο Σπάνιερ συναντιέται κρυφά με Αμερικανούς και Ιάπωνες ανακριτές, για τους οποίους εργάζεται στην πραγματικότητα ως μυστικός πράκτορας. Για να σταθεροποιήσει την κάλυψη του, ο Σπάνιερ ζητά από την Μαρίκο να ζήσει μαζί του ως «κορίτσι κιμονό» του. Ελπίζοντας να ανακαλύψει ποιος σκότωσε τον Γουέμπερ, η Μαρίκο συναινεί στην προσφορά του Σπάνιερ. Εν τω μεταξύ, ο Ντόσον εμπιστεύεται τον Σπάνιερ και σώζει ακόμη και τη ζωή του όταν ο Έντι τραυματίζεται κατά τη διάρκεια μιας ληστείας.

Ο Σπάνιερ ενημερώνει τελικά την Μαρίκο για την πραγματική του ταυτότητα ως μυστικός πράκτορας στη συμμορία του Ντόσον. Και όταν ο Τσάρλι, ένας από τους άντρες του Ντόσον κατασκοπεύει τη συνάντηση της Μαρίκο με έναν Αμερικανό αξιωματικό του στρατού για να τον ενημερώσει σχετικά 
με τις λεπτομέρειες της επόμενης ληστείας της συμμορίας του Ντόσον, τότε ειδοποιεί τον Ντόσον. Έτσι, η δουλειά ματαιώνεται, αλλά ένας εξωτερικός πληροφοριοδότης αποκαλύπτει στον Ντόσον ότι η αστυνομία είναι έτοιμη να τον συλλάβει και ότι ο Σπάνιερ είναι στρατιωτικός πρακτορας. Ο Ντόσον αποφασίζει να σκοτώσει τον Σπάνιερ, αλλά αυτό τελικά γίνεται αντίστροφα. Ο Ντόσον κυνηγιέται από την αστυνομία σε ένα λούνα παρκ στον τελευταίο όροφο. Μετά από πολλούς πυροβολισμός, ο Σπάνιερ πυροβολεί και σκοτώνει τον Ντόσον.

Διανομή ρόλων
 Ρόμπερτ Ράιαν ως Σάντυ Ντόσον
 Ρόμπερτ Στακ ως Εντι Σπάνιερ
 Γιοσίκο Γιαμαγκούτσι ως Μαρίκο
 Κάμερον Μίτσελ ως Γκριφ
 Μπραντ Ντέξτερ ως Διοικητής Χάνσον
 Σασουέ Χαγιακάουα ως Επιθεωρητής Κιτζ
 Ντε Φόρεστ Κέλι ως Τσάρλι
 Μπιφ Έλλιοτ ως Γουέμπερ
 Σάντρο Τζίγκλιο ως Σέραμ
 Έλκο Χαναμπούσα ως Γιαπωνέζα γυναίκα

Παραγωγή
Οι τίτλοι στην αρχή της ταινίας αναφέρουν ότι η ταινία φωτογραφήθηκε εξ ολοκλήρου σε τοποθεσίες στο Τόκιο, την Γιοκοχάμα και την ιαπωνική ύπαιθρο. Στο τέλος της ταινίας, οι συντελεστές ευχαριστούν «τη Στρατιωτική Αστυνομία των Στρατιωτικών Δυνάμεων των ΗΠΑ,, καθώς και την Κυβέρνηση της Ιαπωνίας και το Μητροπολιτικό Τμήμα του Τόκιο» για τη συνεργασία τους με την παραγωγή της ταινίας. Η ταινία ήταν μία από τις πολλές ταινίες της 20th Century Fox που παρήχθησαν από τον Μπάντι Άντλερ και γυρίστηκαν σε τοποθεσίες στην Ασία περίπου αυτήν την περίοδο. Άλλες ταινίες περιελάμβαναν το Soldier of Fortune, το Αριστερό χέρι του Θεού και Η Αγάπη είναι ένα πολύ υπέροχο πράγμα .

Ήταν η δεύτερη ταινία που δημιούργησε ο Σάμιουελ Φούλερ για την 20th Century Fox. 
Ο Φούλερ, ο Στακ και η Γιαμαγκούτσι έφτασαν στην Ιαπωνία στις 26 Ιανουαρίου 1955.

Βιβλιογραφία

Παραπομπές

Εξωτερικοί σύνδεσμοι
 
 
 
 House of Bamboo film trailer στο YouTube

Ταινίες του 1955
Αμερικανικές ταινίες
Αμερικανικές αστυνομικές δραματικές ταινίες
Αγγλόφωνες ταινίες
Ταινίες σε σκηνοθεσία Σάμιουελ Φούλερ
Ταινίες γυρισμένες στην Ιαπωνία
Ιαπωνόφωνες ταινίες
Ταινίες τοποθετημένες στην Ιαπωνία